เขตอะเลอูตสกี

เขตอะเลอูตสกี (รัสเซีย: Алеу́тский райо́н, อะลิวต์: Унангам район) เป็นหนึ่งในสิบเอ็ดเขตการปกครองและเขตเทศบาลของดินแดนคัมชัตกา ประเทศรัสเซีย เขตนี้ตั้งอยู่ทางทิศตะวันออกของคาบสมุทรคัมชัตคาบนหมู่เกาะคอมมานเดอร์ เขตนี้มีเนื้อที่อยู่ที่ 1,580 ตารางกิโลเมตร (610 ตารางไมล์) เกาะอันเป็นที่ตั้งของเขตนี้ประกอบด้วย เกาะเบริง เกาะเมดนี และเกาะเล็ก ๆ อีกสิบห้าเกาะ โดยเกาะที่ใหญ่ที่สุดคือเกาะคอมมานเดอร์ที่มีเนื้อที่ราว 0.15 ตารางกิโลเมตร (0.058 ตารางไมล์) และเกาะคาเมนอารีย์ที่อยู่ห่างจากหมู่บ้านนีคอลสโกเย อันเป็นหมู่บ้านแห่งเดียวในหมู่เกาะนี้ไปทางทิศตะวันตกประมาณ 3 ถึง 13 กิโลเมตร ศูนย์กลางการบริหารของหมู่เกาะนี้อยู่ที่นิคมชนบทนีคอลสโกเย ประวัติ เกาะเบริงถูกค้นพบโดยไวทัส เบริงใน ค.ศ. 1741 ระหว่างการสำรวจซีกโลกเหนือครั้งยิ่งใหญ่ ต่อมาในปี 1923 สหภาพโซเวียตได้เข้าควบคุมหมู่เกาะคอมมานเดอร์ จนกระทั่งวันที่ 10 มกราคม 1932 เขตอะเลอูตสกีถูกจัดตั้งขึ้นโดยนีคอลสโกเยเป็นศูนย์กลางการบริหาร ลักษณะทางภูมิศาสตร์ เขตนี้ตั้งอยู่ในดินแดนคัมชัตคาบนหมู่เกาะอะลูเชียนในทะเลเบริง เขตนี้ประกอบด้วยเกาะกว่า 15 เกาะ โดยเกาะที่ใหญ่ที่สุดคือเกาะเบริง พื้นที่อาณาเขตทั้งหมดของเขตนี้มีขนาด 1,425.67 ตารางกิโลเมตร (550.45 ตารางไมล์) สภาพภูมิอากาศ ความเร็วลมเฉลี่ยต่อปีในเขตนี้คือ 7.1 เมตรต่อวินาที และกว่าร้อยละ 80 ของปี ความเร็วลมจะเกิน 15 เมตรต่อวินาที ปริมาณน้ำฝนเฉลี่ยต่อปีบนเกาะเมดนีคือ 788 มิลลิเมตร และบนเกาะเบริงคือ 470 มิลลิเมตร จำนวนวันโดยเฉลี่ยต่อปีที่มีพายุหิมะคิดเป็น 45 วัน และจำนวนวันที่มีหมอกโดยเฉลี่ยต่อปีคิดเป็น 60 วัน ประชากร ตามรายงานของ Demoscope Weekly เขตอะเลอูตสกีมีประชากรทั้งหมด 1,356 คนตามการสำรวจสำมะโนประชากรของโซเวียตเมื่อปี 1989 คิดเป็นผู้ชาย 686 คนและผู้หญิง 670 คน ประชากรของเขตนี้ลดลงเหลือเพียง 808 คนเมื่อปี 2002 และเหลือเพียง 676 คนเมื่อปี 2010 ในที่สุด เชิงอรรถ เอกสารอ้างอิง "История". Aleutsky District. เก็บจากแหล่งเดิมเมื่อ 2 July 2023. "Арнацкая Светлана Васильевна". Aleutsky District. เก็บจากแหล่งเดิมเมื่อ 9 July 2023. "Алеутский муниципальный округ в Камчатском крае - общая информация". Aleutsky District. เก็บจากแหล่งเดิมเมื่อ 16 June 2025. "Всесоюзная перепись населения 1989 г. Численность населения СССР, РСФСР и ее территориальных единиц по полу". Demoscope Weekly. เก็บจากแหล่งเดิมเมื่อ 16 June 2025. "Структура". Aleutsky District. เก็บจากแหล่งเดิมเมื่อ 1 June 2025.